ml en en en en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml en ml ml ml en ml en en en en en en en en en en en en en en en en en en en en en en en en it ml ml en en
AG India News, pentecostal news malayalam articles, gmnewsonline, goodnewsweekly divyavartha
നിങ്ങള്‍ ചോദിച്ചേക്കാം, ഡോ. ജെറോം അവന്റെ വരവിനേക്കുറിച്ചുള്ള തിരുവെഴുത്തുകളെപ്പറ്റി എന്തു പറയുന്നു ?
‘ഈ തിരുവെഴുത്തുകള്‍ ആത്മീക മനുഷ്യനെക്കുരിച്ചുമാത്രമാണെന്നും, അത് അക്ഷരീകാര്‍ത്ഥ ത്തിലല്ലെന്നും അനേകരും ഗ്രഹിക്കുന്നില്ല. വാസ്തവത്തില്‍ ഈ തിരുവെഴുത്തുകള്‍ യഹുദന്മാര്‍ക്കുവേണ്ടി മാത്രം എഴുതപ്പെട്ടതായിരുന്നു. അതുകൊണ്ടു ജ്ഞാനികളായ നമ്മള്‍ അതിനെ ഓര്‍ത്തു ഭാരപ്പെടേണ്ട ആവിശ്യമില്ല. ഇന്നു നമുക്കു ലഭിച്ചിരിക്കുന്ന വിദ്യാഭ്യാസമോ, സംസ്‌കാരമോ മെച്ചപ്പെട്ട ജീവിതമോ ഇല്ലാതിരുന്ന കാലഘട്ടങ്ങളില്‍ അനേകര്‍ ഈ ഉപദേശത്തെ വിശ്വസിക്കുകയും പഠിപ്പിക്കുകയും ചെയ്തിരുന്നു എന്നു ഞാന്‍ സമ്മതിക്കുന്നു. എന്നാല്‍ ഇന്നു പ്രബുദ്ധമായ സമയമാണ്. നാം ആരും തന്നെ ഇരുട്ടിലല്ലല്ലോ !
‘ഈ ആധുനീകയുഗത്തില്‍ നാം എപ്പോഴും ദുഃഖിച്ചിരിക്കണമെന്ന്, ദൈവം ആഗ്രഹിക്കുന്നു എന്നു നിങ്ങള്‍ക്കു തോന്നുന്നുവോ ? യേശു ക്രിസ്തു ഏതു നേരത്തും വരും എന്ന് ഞാന്‍ വിശ്വസിച്ചിരുന്നുവെങ്കില്‍, എനിക്കു എങ്ങനെ സന്തോഷമായിരിപ്പാന്‍ കഴിയും? ബുദ്ധിയുള്ളവരാരും ഇതുപോലെയുള്ള ഉപദേശം ഒരിക്കലും വിശ്വസിക്കയില്ല. പിന്നെ ദുര്‍ബലന്മാര്‍ അതു വിശ്വസിച്ച് ഭയന്നു വിറച്ച് ജീവിക്കും.’
ഇതു പ്രസ്താവിക്കുമ്പോള്‍, ഡോ. ജെറോം വിശാലമായി ഒന്നു ചിരിച്ചു, ഇറുക്കണ്ണിട്ടു സോളമനെ ഒന്നുനോക്കി. കാരണം പ്രസംഗത്തിനു മുമ്പേ, സോളമന്‍ കര്‍ത്താവിന്റെ രണ്ടാം വരവില്‍ വിശ്വസിക്കുന്നു എന്നു പറകയും ഈ വിഷയം സംബന്ധിച്ച് അവര്‍ തമ്മില്‍ വാഗ്‌വാദം നടക്കയും ചെയ്തിരുന്നു.
സോളമനും ഭാര്യയും സാധാരണ അവര്‍ ഇരിക്കുന്ന ബഞ്ചില്‍ ഇരിക്കയായിരുന്നു. അവരുടെ പാസ്റ്റര്‍ പറഞ്ഞ കാര്യങ്ങളെല്ലാം അതുപോലെ അവര്‍ ഗ്രഹിച്ചില്ല. ദുര്‍ബല മനസ്സുള്ളവരാണു കര്‍ത്താവിന്റെ രണ്ടാം വരവില്‍ വിശ്വസിക്കുന്നതെന്ന നിന്ദാര്‍ഹമായ അഭിപ്രായം അവര്‍ അംഗികരിച്ചില്ല. കാരണം, കര്‍ത്താവിന്റെ രണ്ടാം വരവു തിരുവചനപ്രകാരമുള്ള ഉപദേശമാണെന്ന് അവര്‍ക്കറിയാമായിരുന്നു. തങ്ങളുടെ ശുശ്രൂഷകനോട് അവര്‍ക്കു വലിയ സഹതാപം തോന്നി.
സോളമന്‍ അവിടെയിരുന്നുകൊണ്ടു റവ.ജോര്‍ജിനെ ഓര്‍ത്തു. കര്‍ത്താവിന്റെ വരവിനെപ്പറ്റി എപ്പോഴും പ്രസംഗിക്കുമായിരുന്നു. ഒരു ദിവസം ആ ദൈവദാസന്‍ നിത്യവിശ്രമത്തിലേക്കു പ്രവേശിച്ചു. അദ്ദേഹത്തിന്റെ ആത്മാവു ദൈവസന്നിധിയിലേക്കു പോകുന്നതിനുമുമ്പേ ഏതാനും മണിക്കുറുകള്‍ സോളമന്‍ അവിടെ ഉണ്ടായിരുന്നു. ഈ മരുഭൂമിയാത്രയില്‍ ആ ദൈവദാസന്റെ അന്ത്യനിമിഷങ്ങളില്‍, ആ ചുണ്ടുകളില്‍നിന്നും പല പ്രാവശ്യം അടര്‍ന്നുവീണ വേദവാക്യം സോളമന്‍ ഓര്‍ത്തു. ആ വചനങ്ങള്‍ ഉരുവിടുമ്പോള്‍, അന്ന് അദ്ദേഹത്തിന്റെ മുഖത്തു പ്രകാശിച്ചിരുന്ന ദൈവതേജസ്സു ഓരോരുത്തര്‍ക്കും കാണാന്‍ കഴിഞ്ഞിരുന്നു.
എന്തുകൊണ്ടാണു താന്‍ പിന്നിലെ കസേരയിലിരുന്നതെന്നും, യേശുവിന്റെ രണ്ടാം വരവിനെക്കുറിച്ചുള്ള ഡോ. ജെറോമിന്റെ അബദ്ധ ഉപദേശം എതിര്‍ക്കാഞ്ഞതെന്നും സോളമനു അറിയാമായിരുന്നു. തന്നെ അബദ്ധോപദേശകന്മാരുടെ കുട്ടത്തിലാക്കിയിരുന്നു. തന്റെ ഭാര്യയും കുഞ്ഞുങ്ങളും ഡോ. ജെറോമിന്റെ അബദ്ധോപദേശം കേള്‍ക്കേണ്ടിവന്നതില്‍, സോളമന്‍ ദുഃഖിച്ചു. ‘യേശുവിന്റെ മടങ്ങിവരവ് ‘ എന്നുള്ള ഭാഗ്യകരമായ പ്രത്യാശയെ മുറുകെപ്പിടിച്ചുകൊണ്ടു തന്നെ തന്റെ മാതാവ് കര്‍ത്തൃസന്നിധിയിലേക്കു കടന്നുപോയി. ഇതു സത്യം തന്നെ. യേശുതന്റെ വിശുദ്ധന്മാരെ ചേര്‍ക്കാന്‍ വരും.
ജെറോമിന്റെ വാകുകള്‍ ദൈവദൂഷണം പോലെ തന്റെ ചെവികളില്‍ മുഴങ്ങിക്കേട്ടു. കര്‍ത്താവിനു വേണ്ടി ധീരമായി നില്‍ക്കേണ്ടതിന് സമയമായി എന്നു തോന്നി. പല പ്രാവശ്യം ഇവിടെയിരുന്നിട്ടുണ്ടെങ്കിലും, ഇതുവരെയും ചെയ്തിട്ടില്ലാത്ത കാര്യം ചെയ്യുവാന്‍ അവര്‍ തീരുമാനിച്ചു. ഉറച്ച തീരുമാനങ്ങളോടെ, സോളമനും ഭാര്യയും ആ പ്രസംഗം അവസാനിക്കുന്നതിനു മുമ്പേ എഴുന്നേറ്റു പുറത്തേക്കുപോയി. ആളുകള്‍ ആശ്ചര്യഭരിതരായി അവരെ നോക്കി. ഇങ്ങനെ അവര്‍ ഒരിക്കലും ചെയ്തിട്ടില്ലല്ലോ ? അത്ര യഥാസ്ഥികരായിരുന്നു അവര്‍, എല്ലായാളുകളും അവരെ നോക്കി, അന്യോന്യം കൈമുട്ടുകൊണ്ടു തട്ടുവാന്‍ തുടങ്ങി.
അടുത്തതായി എന്തു പറയണമെന്നറിയാതെ ഡോ. ജെറോം അന്ധാളിച്ചുപോയി. അഞ്ചാറുപേര്‍ കൂടി എഴുന്നേറ്റു. സോളമനും ഭാര്യയും ഹെബ്രോന്‍ ഹോളിലേക്കാണു പോകുന്നതെന്നു അവര്‍ക്കറിയാമായിരുന്നു. പിന്നാലെ വേറെ കുറെപ്പേരും.
ഡോ. ജെറോം തന്റെ പ്രസംഗം കൊഴിപ്പിക്കുവാന്‍ ചില തമാശകള്‍ തൊടുത്തുവിട്ടു, ആളുകള്‍ ഇറങ്ങിപ്പോയതു കണ്ടില്ലെന്നു നടിക്കുവാന്‍ അദ്ദേഹം തന്നെ ശ്രമിച്ചു. എന്നാല്‍ പ്രസംഗത്തിന്റെ ആരംഭത്തിലുണ്ടായിരുന്ന ആത്മധൈര്യം തനിക്കു നഷ്ടപ്പെട്ടുവെന്നു മനസ്സിലായി. യോഗം വേഗം പിരിച്ചുവിട്ടു. യോഗാനന്തരം വല്ലാത്ത അസ്വസ്ഥത കടന്നു വന്നവര്‍ക്കുണ്ടായി.
സോളമനും കുടുംബവും നേരെ ഹെബ്രോന്‍ ഹാളിലേക്കു പോയി. വളരെ അകലെ നിന്നുതന്നെ പാട്ടും, സ്‌തോത്രവും സ്തുതിയും കേള്‍ക്കാന്‍ കഴിഞ്ഞിരുന്നു.
ആളുകള്‍ ഹോള്‍ തിങ്ങി നിറഞ്ഞിരുന്നു, ഒരുവിധത്തില്‍ വാതിലിലുടെ തള്ളി അവര്‍ അകത്തുകയറി. അവിടുത്തെ രംഗം വിട്ടുപോന്നതിനേക്കാള്‍ എത്രയോ വ്യത്യസ്ഥം, എന്തോരു ആത്മീയാനന്ദം?. ജെറോം അവരുടെ പാസ്റ്ററായി വരുന്നതിനു മുമ്പു ആ സഭയിലുണ്ടായിരുന്ന ദൈവീകാനുഗ്രഹങ്ങളും സന്തോഷവും അവരുടെ ഓര്‍മ്മയിലേക്കുവന്നു. ദൈവത്തെ ആരാധിക്കുന്ന വിശുദ്ധരുടെ മുഖത്തു പ്രകാശിക്കുന്ന ദൈവമഹത്വം കണ്ടു അവരുടെ കണ്ണുകള്‍ നിറഞ്ഞു.
അവസാനപാട്ടും കഴിഞ്ഞു. പ്രസംഗം ആരംഭിക്കുന്നതിനുമുമ്പേ അവര്‍ എത്തിക്കഴിഞ്ഞിരുന്നു. ഈ അനുഗ്രഹിത സത്യം പഠിപ്പിച്ച റവ.ജോര്‍ജിന്റെ മുഖത്തു കണ്ടിരുന്ന അതേ പ്രശാന്തതയും ഗംഭീര അവതരണശൈലിയും ആ യുവ പ്രസംഗിയില്‍ അവര്‍ ദര്‍ശിച്ചു. ദൃഢനിശ്ചയത്തോടെ സംസാരിക്കുവാന്‍ തുടങ്ങിയ അദ്ദേഹത്തിന്റെ മുഖത്ത് ദൈവമഹത്വവും ആധികാരിക്തയും ദര്‍ശിച്ചിരുന്നു.
‘ഈ ദിവസങ്ങള്‍ കര്‍ത്താവിന്റെ വരവിനെ വളരെ പ്രതിക്ഷയോടെ കാത്തിരിക്കുന്നതായ ഒരു കൂട്ടത്തോടു സംസാരിക്കുന്നതില്‍ ഞാന്‍ സന്തോഷിക്കുന്നു. എന്നത്തെക്കാളും ആ ദിനം അടുത്തിരിക്കുന്നു. ലോക സംഭവങ്ങള്‍ ശ്രദ്ധിക്കുമ്പോള്‍ അതു അടുത്തുവെന്നുമാത്രമല്ല, വാതില്ക്കല്‍ ആയി എന്നും നാം അറിയുന്നു. അനേകര്‍ അവന്റെ വരവിനെ നോക്കി പാര്‍ക്കുന്നില്ല എന്നുള്ള യാഥാര്‍ത്ഥ്യത്തെക്കുറിച്ചു ഞാന്‍ ബോധവാനാണ്. സ്വന്തജനം എന്നു അവകാശപ്പെടുന്ന അനേകരും അവന്റെ വരവിനെ ഉടനെ പ്രതീക്ഷിക്കുന്നില്ല. വേദപുസ്തകം പറയുന്നു : ‘ഞാന്‍ കള്ളനെപ്പോലെവരും : തന്റെ ലജ്ജകാണുമാറു നഗ്നനായി നടക്കാതിരിപ്പാന്‍ തന്റെ ഉടുപ്പുസുക്ഷിച്ചും ജാഗരിച്ചും കൊണ്ടിരിക്കുന്നവന്‍ ഭാഗ്യവാന്‍!! ‘ (വെളിപ്പാടു 16 : 15)
‘ദൈവഭയമില്ലാതെ ജീവിക്കുന്ന അനേകരെ നാം കാണുന്നു. അവര്‍ ഈ ലോകത്തിന്റെ എല്ലാ സുഖ സന്തോഷങ്ങളും അനുഭവിക്കുന്നു. പക്ഷെ വരുവാനുള്ള ജീവിതത്തില്‍ യാതൊരു പ്രത്യാശയും അവര്‍ക്കില്ല. ഞാന്‍ കഴിഞ്ഞ ഏതാനും രാത്രികളില്‍ ദാനീയേല്‍, വെളിപ്പാടു എന്നീ പുസ്തകങ്ങളില്‍ നിന്നും നിങ്ങളോടു സംസാരിച്ചുവല്ലോ. പ്രിയ സഹോദരങ്ങളെ! എന്റെ പ്രഭാഷണങ്ങള്‍ നിങ്ങളെ ഉത്തേജിപ്പിച്ചുവെന്നും, കര്‍ത്താവിനോടു ഒന്നു കൂടി അടുത്തു നടക്കണമെന്ന ആഗ്രഹം നിങ്ങളില്‍ ഉളവായി എന്നും ഞാന്‍ പ്രത്യാശിക്കുന്നു.’
പ്രസംഗിക്കും തോറും ഇനിയും ധാരാളം ധാരാളം അദ്ദേഹത്തിനു പറയാനുണ്ടെന്നും അതു പൂര്‍ത്തിയാക്കാന്‍ വേണ്ട സമയമില്ലെന്നും തോന്നു മാറു ശക്തമായി ദൂതു നല്കി. ദൈവ വചനം അനവധി ഉദ്ധരിച്ചു. ലൂക്കൊസ് 21 : 36 ഉദ്ധരിച്ചുകൊണ്ട് തന്റെ പ്രസംഗം അവസാനിപ്പിച്ചു. ‘ആകയാല്‍ ഈ സംഭവിപ്പാനുള്ള എല്ലാറ്റിനും ഒഴിഞ്ഞുപോകുവാനും മനുഷ്യപുത്രന്റെ മുമ്പില്‍ നില്പാനും നിങ്ങള്‍ പ്രാപതരാകേണ്ടതിന് സദാകാലവും ഉണര്‍ന്നും പ്രാര്‍ത്ഥിച്ചും കൊണ്ടിരിപ്പിന്‍.’
രക്ഷയുടെ ആഹ്വാനമുള്ള ആ ആരാധനയില്‍ സന്തുഷ്ടനായ സോളമന്‍, പ്രാര്‍ത്ഥനയ്ക്കായി മുമ്പോട്ടു പോകുവാനും കര്‍ത്താവുമായുള്ള തന്റെ ഉടമ്പടി പുതുക്കുവാനും തീരുമാനിച്ചു. എന്നാല്‍ പിശാചു അവനോടു മന്ത്രിച്ചു : ‘നിന്നെപ്പറ്റി ആളുകള്‍ എന്തു ചിന്തിക്കും! നീ മറ്റൊരു സഭക്കാരനല്ലേ? നീ ഉണര്‍ത്തപ്പെട്ടതു ശരിതന്നെ, നാളെ സമര്‍പ്പിക്കാമല്ലോ. ഈ വിവരം കേള്‍ക്കുമ്പോള്‍ നിന്റെ പള്ളിക്കാരും മറ്റു സഭാംഗങ്ങളും എന്തു പറയും?’
സോളമന്‍ കൂടുതല്‍ കേള്‍ക്കുവാന്‍ നിന്നില്ല. വളരെ ധൃതിയില്‍ അവര്‍ പ്രാര്‍ത്ഥനയ്ക്കായി മുന്നോട്ടുപോയി, അവന്റെ ഭാര്യയും ധൈര്യമായി അവനെ അനുഗമിച്ചു.
ഇതുകണ്ടുകൊണ്ടുനിന്ന എസ്ഥേര്‍ അത്ഭുതപ്പെട്ടുപോയി, കാരണം അവള്‍ക്കറിയാമായിരുന്നു ഇവര്‍ ഡോ.ജെറോമിന്റെ സഭയിലെ അംഗങ്ങളായിരുന്നുവെന്ന്. ആ സഭയിലെ തന്നെ അഞ്ചാറുപേര്‍കൂടി പ്രാര്‍ത്ഥനയ്ക്കായി മുമ്പോട്ടുവന്നു. എസ്ഥേര്‍ അവരെ ഭയത്തോടും വിറയലോടുംകൂടി നോക്കിനിന്നു. ഇവരും നാന്‍സിയും ചെയ്തതുപോലെ ചെയ്യണമെന്നു തോന്നി. എന്നാല്‍ അവള്‍ ആ സന്ദര്‍ഭം പാഴാക്കിക്കളഞ്ഞു!
ആ രാത്രി, എസ്ഥേര്‍ വീട്ടീല്‍ വന്നശേഷം, അന്നു കേട്ടതും പഠിച്ചതുമായ കാര്യങ്ങളെപ്പറ്റി ഓര്‍ത്തു ഏറെ നേരം ഉറങ്ങാതെ കിടന്നു. അവള്‍ചിന്തിച്ചു ഒരുങ്ങിയിരിക്കുന്നവര്‍ക്കു യേശുവിന്റെ വരവു എത്ര സന്തോഷകരം! അല്ലാത്തവര്‍ക്കു എത്ര ഭയാനകം!
എസ്ഥേര്‍ ഉറക്കമില്ലാതെ തിരിഞ്ഞും മറിഞ്ഞും കിടക്കുമ്പോള്‍ അവളുടെ അമ്മ താഴത്തെ നിലയിലുള്ള കിടപ്പുമുറിയില്‍ കര്‍ത്താവിന്റെ വരവിനെക്കുറിച്ച് ധ്യാനിച്ചുകൊണ്ടു കിടന്നു. ഫ്രാങ്ക് വില്‍സന്‍ അടുത്തുകിടന്നു കൂര്‍ക്കം വലിച്ചുറങ്ങുകയായിരുന്നു. ഹോളില്‍ നിന്നു വന്നപ്പോള്‍ അമ്മയെ വിളിച്ചിരുന്നുവെങ്കിലും ഉത്തരം ലഭിച്ചിരുന്നില്ല. ഇനിയും കര്‍ത്താവിന്റെ വരവിനെക്കുറിച്ചു കേള്‍ക്കാന്‍ കഴിയുകയില്ലെന്നു തോന്നി. നിശയുടെ നിശബ്ദതയില്‍ ഒന്നു പ്രാര്‍ത്ഥിക്കുവാന്‍ ശ്രമിച്ചു. അവള്‍ക്കു വാക്കുകള്‍ കിട്ടിയില്ല. അവസാനം അടുത്ത ദിവസം നിശ്ചയമായും സഭയില്‍ പോകയും സമര്‍പ്പിക്കുകയും ചെയ്യുമെന്നു തീരുമാനിച്ചു. തീര്‍ച്ചയായും കര്‍ത്താവു അതിനു മുമ്പുവരികയില്ല. (തുടരും)
മദര്‍ കോളിന്‍സ്, ഞായറാഴ്ച ഉച്ച കഴിഞ്ഞസമയം, വളരെ ദുഃഖത്തോടുകൂടിയാണ് ജിമ്മിന്റെ വീടു വിട്ടത്. ജിമ്മിനേയും ലൂസിയേയും രക്ഷിക്കുവാന്‍ നന്നേ
നിന്റെ അമ്മയും കുഞ്ഞും ആ കൂട്ടത്തില്‍ പോയോ? ‘അതേ! ലൂസി ആകെ ഒരു വല്ലാത്ത അവസ്ഥയിലാണ്. അല്പം ശാന്തമായി
മദ്രാസിലെ മോന്‍: തടവറയില്‍ നിന്നു സ്വതന്ത്രനായ ക്രിസ്തുവിന്റെ അടിമ
മധ്യനിരോധനം :16 വർഷത്തിനുശേഷം ദമ്പതികൾ ഒന്നിച്ചു
GOD’S PRESENCE IS THE ONLY PRESENCE THAT NEVER LEAVES : Mrs.Mary Mathews
Find us on Facebook
Ben Media Mission Copyright © 2016.
Developed by Inlux Intelligence 9447709005.